CELEX: 22004A0827(01)
Language: et
Date: 2004-02-23 00:00:00
Title: Kirjavahetus  — Euroopa Ühenduste komisjoni ja Rahvusvahelise Episootiaameti vahel

27.8.2004   
            
            
               ET
            
            
               Euroopa Liidu Teataja
            
            
               C 215/3
            
         
      KIRJAVAHETUS
   
   
      EUROOPA ÜHENDUSTE KOMISJONI
   
   
      JA
   
   
      RAHVUSVAHELISE EPISOOTIAAMETI VAHEL
   
   (2004/C 215/03)
   Lugupeetud …
   Mul on au viidata Rahvusvahelise Episootiaameti ja Euroopa Ühenduste komisjoni vahel toimunud aruteludele ametlike suhete sisseseadmise kohta kahe organisatsiooni vahel.
   Jälgides kõnealuseid vestlusi, näib mulle, et Rahvusvahelise Episootiaameti ja Euroopa Ühenduste komisjoni vahelised suhted peaksid põhinema alljärgneval:
   
               1.
            
            
               Euroopa Ühenduste komisjon (edaspidi EÜ) ja Rahvusvaheline Episootiaamet (edaspidi OIE) lepivad kokku, et eesmärgiga lihtsustada vastavate ülesannete täideviimist, mis on määratletud Euroopa Ühenduse asutamislepingu asjakohastes sätetes, eelkõige artiklis 302, ja rahvusvahelises kokkuleppes Rahvusvahelise Episootiaameti asutamise kohta, millele kirjutati alla 25. jaanuaril 1924. aastal Pariisis, teevad nad koostööd ja hoiavad teineteist ühist huvi pakkuvate asjaoludega kursis.
            
         
               2.
            
            
               EÜ esindajaid kutsutakse osa võtma Rahvusvahelise Episootiaameti rahvusvahelise komitee aastaistungjärkudest ja OIE regionaalkomisjonide koosolekutest ning osalema, ilma hääletusõiguseta, kõnealuste organite avalikel diskussioonidel päevakorras olevate teemade üle, mis pakuvad EÜ-le huvi.
            
         
               3.
            
            
               Mõlemad osapooled kutsuvad teineteist osalema vastavate töörühmade töös, kui päevakorras on teemad, mis pakuvad EÜ-le ja OIE-le ühist huvi, kooskõlas sellise osalemise suhtes kohaldatavate eeskirjadega.
            
         
               4.
            
            
               Võetakse vastu asjakohane kord, et näha ette EÜ ja OIE osalemine ühe organisatsiooni egiidi all peetavatel mittekonfidentsiaalsetel koosolekutel, kus arutatakse ühist huvi pakkuvaid teemasid, eriti mis puudutab OIE tunnustamist Maailma Kaubandusorganisatsiooni kui loomahaiguste ja zoonooside maailma kontrollorgani poolt.
            
         
               5.
            
            
               Kõnealused kaks organisatsiooni lepivad kokku, et informeerivad teineteist kõikidest ühist huvi pakkuvatest projektidest ja tööprogrammidest.
            
         
               6.
            
            
               Vastavalt kõikidele kokkulepetele, mis võivad osutuda vajalikuks teatud dokumentide konfidentsiaalse sisu kaitsmiseks, vahetavad EÜ ja OIE tehnilisi dokumente.
            
         
               7.
            
            
               EÜ ja OIE võivad leppida kokku mis tahes ühismeetmetes, eriti eesmärgiga arendada rahvusvahelist koostööd loomade tervise kaitsmiseks, loomsete toiduainete sanitaarohutuse kindlustamiseks, zoonooside vastu võitlemiseks ning seoses loomade heaoluga aga ka arengumaade poolt eespool mainitud valdkondadega seotud rahvusvaheliste standardite ja suuniste ettevalmistamise ja rakendamisega. Kõnealused meetmed sätestatakse erikokkulepetes.
            
         Kui need põhimõtted on Teie organisatsioonile vastuvõetavad, teen ettepaneku, et käesolevat kirja ja Teie vastust, mis on koostatud sarnases sõnastuses, peetakse Rahvusvahelise Episootiaameti ja Euroopa Ühenduste komisjoni vaheliste suhete määravaks aluseks.
   
      Pariis, 23. veebruar 2004
      
         
            
         David Byrne